Tony Tan Caktiong

Si Tony Tan Caktiong an Chairman san Jollibee Foods Corporation (JFC) tikang pa san 1978 hangtod yana ngan CEO san JFC hangtod san July 2014.

An kag-anak ni Tony in pobre la nga pamilya tikang sa China nga nagbalhin didi sa Pilipinas. Gin tikangan san kanya tatay in usa nga restawran nga bumulig sa pagsuportar sa bug-os nira nga pamilya upod na an pagpaiskwela kan Tony sa kurso nga chemical engineering sa Unibersidad ni Santo Tomas.

Sa edad nga 22, san 1975, naing-ganyar si Tony na magtindog sin kalugaringon niya na tindahan pamaagi sin pagprankisa sin duduwa nga Magnolia Dairy Ice Cream nga tindahan. An usa sini gin tawag niya na Cubao Ice Cream House na nahihimutang sa dati nga Coronet Theater ngan an uusa naman in gintawag na Quiapo Ice Cream House. Kausa ni Tony sa pagtikang sini nga negosyo an bag-o pala niya nga asawa na si Grace, dati niya nga klasmeyt sa college. Dire nag-iha, gin upod ni Tony an paghimo ngan pagbaligya sin mga sandwiches sa menu sa kanya ice creaman subay san mga pangaro san kanya mga kustomer para sa mga kan-anon nga dire ice cream. An resulta, naging mas masulong pa an kanya mga sandwiches kaysa sa kanya ice cream. An una nga burger na gin serbi sa Cubao in resipe san kanya usa nga bugto nga babaye. Kaagi sin tulo ka tuig, san 1978, gin tapos niya an kanya prankisa sa kanya ice creaman tapos gin himo nga fast food restawran an kanya mga tindahan. Dinhi nagtikang an Jollibee - sadto nga Enero 11, 1978.

Para sa logo ngan ngaran sa kanya bag-o nga negosyo, gingamit ni Tony an nakangisi nga pula nga bubuyog. Gin pili nira an bubuyog kay sa pagsisimbolo sini san pagkamaduruto ngan an honey na ginhihimo sini nagsisimbolo naman san kaupayan sa kinabuhi. An ngaran nga “jolly” o “jolli” in gin dugtong sa ngaran nga “bee” para sumimbolo san karisyuhan nga ihahatag san produkto sa kumpanya. Nagastos sin milyones an Jollibee Foods Corporation para matrademark an “bee” nga logo didi sa Pilipinas ug sa iba pa nga mga nasod.

Mga Pagkilala
Agora Awardee for Outstanding Marketing Achievement
Triple A Alumni Awardee tikang sa san Asian Institute of Management
TOYM Awardee for Entrepreneurship
Star of Asia Awardee tikang sa BusinessWeek International
Lifetime Achievement Awardee tikang sa Asian Chain Restaurant Operators and Suppliers Series
Management Man of the Year tikang sa Management Association of the Philippines san 2002
World Entrepreneur of the Year tikang sa Ernst & Young san 2004

Sitasyon